Oʻzbekiston Respublikasi Prezidentining ayrim hujjatlariga oʻzgartish va qoʻshimchalar kiritish toʻgʻrisida
(decree, 2025-11-26)

Oʻzbekiston Respublikasi Prezidentining 2017-yil 1-martdagi “Oʻzbekiston Respublikasi Prezidenti devoni faoliyatini yanada takomillashtirish toʻgʻrisida”gi PF-4974-sonli Farmoniga muvofiq: 1. Oʻzbekiston Respublikasi Prezidentining ayrim hujjatlariga ilovaga muvofiq oʻzgartish va qoʻshimchalar kiritilsin. 2. Mazkur Farmonning ijrosini nazorat qilish Oʻzbekiston Respublikasining Bosh vaziri A.N.Aripov va Oʻzbekiston Respublikasi Prezidentining davlat maslahatchilari zimmasiga yuklansin. 3. Oʻzbekiston Respublikasi Prezidentining 2014-yil 5-martdagi “Mansabdor shaxslarning xorijiy mamlakatlarga chiqish tartibini takomillashtirish choralari toʻgʻrisida”gi PQ-2142-son qarorining: a) 1-ilovasi: 9-bandi quyidagi tahrirda bayon etilsin: “9. Oʻzbekiston Respublikasi Sudyalar oliy kengashi raisi va uning oʻrinbosari”; quyidagi mazmundagi 101-band bilan toʻldirilsin: “101. Oʻzbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish boʻyicha vakili”; 17-bandidan “Ijro etuvchi” soʻzlari chiqarib tashlansin; 21 va 22-bandlari oʻz kuchini yoʻqotgan deb hisoblansin; 23 — 25-bandlari tegishincha 21 — 23-bandlari deb hisoblansin; b) 2-ilovaning 9-bandi quyidagi tahrirda bayon etilsin: “9. Davlat oliy taʼlim muassasalarining rahbarlari (rektorlari) (MXX, Ichki ishlar, Mudofaa, Adliya vazirliklarining taʼlim muassasalari bundan mustasno)”; v) 3-ilova quyidagi tahrirda bayon etilsin: Siyosiy-huquqiy masalalar xizmati 1. Oʻzbekiston Respublikasi Prezidenti huzuridagi Amaldagi qonun hujjatlari monitoringi instituti direktori oʻrinbosari; 2. Oʻzbekiston Respublikasi Sudyalar oliy kengashi sudyalari; 3. Oʻzbekiston Respublikasi Konstitutsiyaviy sudi va Oliy sudi sudyalari; 4. Oʻzbekiston Respublikasi Bosh prokuraturasining Oliy oʻquv kurslari, Toshkent davlat yuridik universiteti, Oʻzbekiston Respublikasi Adliya vazirligi huzuridagi Yuristlar malakasini oshirish markazi va X.Sulaymonova nomidagi Respublika sud ekspertizasi markazi, Oʻzbekiston Respublikasi Ichki ishlar vazirligi Akademiyasi, Yongʻin xavfsizligi instituti, Harbiy-texnika instituti rahbarlari; Fan, taʼlim, sogʻliqni saqlash va sportni rivojlantirish masalalari xizmati 1. Oʻzbekiston Respublikasi Prezidentining istiqbolli yosh pedagoglar va ilmiy kadrlar malakasini oshirish “Isteʼdod” jamgʻarmasining Ijrochi direktori; Ommaviy axborot vositalari, maʼnaviyat va maʼrifat, madaniyat, sanʼat va ijodiy tashkilotlarni rivojlantirish masalalari xizmati 1.Oʻzbekiston Respublikasi Prezidenti huzuridagi Oʻzbekiston Respublikasining Birinchi Prezidenti Islom Karimov nomidagi ilmiy-maʼrifiy yodgorlik majmuasining rahbari; Oʻzbekiston Respublikasi Prezidenti huzuridagi Xavfsizlik kengashi apparati 1. Oʻzbekiston Respublikasi Prezidenti huzuridagi Strategik va mintaqalararo tadqiqotlar instituti direktori oʻrinbosarlari; 2. Tashqi ishlar va Ichki ishlar vazirliklari, MXX, MXX DCHX.QQ, Adliya, Mudofaa, Favqulodda vaziyatlar vazirliklari, Oliy sud, Bosh prokuratura, Davlat bojxona qoʻmitasining, shu jumladan ularning hududiy va tarkibiy boʻlinmalarining masʼul xodimlari — xalqaro va mintaqaviy tashkilotlarning (BMT, SHHT, MDH va boshqalar) rasmiy tadbirlarida qatnashish uchun; 3. Mudofaa vazirligining oliy taʼlim muassasalari rahbarlari, shuningdek ularning oʻrinbosarlari. Izoh: 1. Mazkur Roʻyxatda koʻrsatilgan mansabdor shaxslar oʻrindoshlik asosida boshqa lavozimlarni egallagan taqdirda, oʻrindoshlik asosida egallagan lavozimi yoʻnalishi boʻyicha chet elga xizmat safariga chiqishi ham Oʻzbekiston Respublikasi Prezidenti devoni tegishli xizmatlari bilan maxsus kelishuvni talab etadi. 2. Mansabdor shaxslarning xalqaro va mintaqaviy tashkilotlarning rasmiy tadbirlarida qatnashishini kelishish Tashqi ishlar vazirligi orqali amalga oshiriladi”. 4. Oʻzbekiston Respublikasi Prezidentining 2017-yil 19-yanvardagi PQ-2733-son qarori bilan tasdiqlangan Davlat organlari va tashkilotlari yuridik xizmat xodimlarining martaba darajalari toʻgʻrisidagi nizomda: a) 2-band quyidagi mazmundagi ikkinchi va uchinchi xatboshilar bilan toʻldirilsin: “2-darajali Davlat adliya maslahatchisi; 3-darajali Davlat adliya maslahatchisi”; ikkinchi — yettinchi xatboshilar tegishincha toʻrtinchi — toʻqqizinchi xatboshilar deb hisoblansin; b) 3-band quyidagi mazmundagi xatboshilar bilan toʻldirilsin: “Mazkur band birinchi xatboshisining attestatsiya qismi boʻyicha amal qilishi: Oʻzbekiston Respublikasi adliya organlari va muassasalaridan ishga oʻtgan Oʻzbekiston Respublikasi Prezidenti devoni boshqaruv xodimlariga; Oʻzbekiston Respublikasi Oliy Majlisi Qonunchilik palatasi va Senatining, Oʻzbekiston Respublikasi Prezidenti devoni va Oʻzbekiston Respublikasi Vazirlar Mahkamasining yuridik xizmatlari xodimlariga, shuningdek Oʻzbekiston Respublikasi Vazirlar Mahkamasi apparati boshqaruvchisining huquqiy ekspertiza masalalari boʻyicha oʻrinbosariga hamda uning apparati yetakchi mutaxassisiga tatbiq etilmaydi. Davlat organlari va tashkilotlari yuridik xizmat xodimlariga martaba darajalarini berish tartibi ularning egallab turgan lavozimini hisobga olgan holda Oʻzbekiston Respublikasi adliya vaziri tomonidan belgilanadi”; v) 4-band quyidagi tahrirda bayon etilsin: “4. Davlat adliya maslahatchisining: a) 2-darajali martaba darajasi Oʻzbekiston Respublikasi Prezidenti tomonidan: Oʻzbekiston Respublikasi Prezidenti devonining tegishli tarkibiy tuzilmasi rahbarining tavsiyanomasiga koʻra Oʻzbekiston Respublikasi Prezidenti Davlat maslahatchisining birinchi oʻrinbosari — Oʻzbekiston Respublikasi Prezidenti devonining Yuridik xizmati rahbariga; Oʻzbekiston Respublikasi Bosh vaziri bilan kelishilgan Vazirlar Mahkamasi apparati boshqaruvchisining tavsiyanomasiga koʻra Vazirlar Mahkamasi apparati boshqaruvchisining huquqiy ekspertiza masalalari boʻyicha oʻrinbosariga beriladi; b) 3-darajali martaba darajasi Oʻzbekiston Respublikasi Prezidenti tomonidan: Oʻzbekiston Respublikasi Oliy Majlisi Qonunchilik palatasining Spikeri va Senati Raisi bilan kelishilgan Oʻzbekiston Respublikasi Oliy Majlisi Qonunchilik palatasi va Senati devoni rahbari tavsiyanomasiga koʻra Oʻzbekiston Respublikasi Oliy Majlisi Qonunchilik palatasi va Senati yuridik xizmatlari rahbarlariga; Oʻzbekiston Respublikasi Bosh vaziri bilan kelishilgan Oʻzbekiston Respublikasi Vazirlar Mahkamasi apparati boshqaruvchisining tavsiyanomasiga koʻra Oʻzbekiston Respublikasi Vazirlar Mahkamasining Huquqiy ekspertiza, xalqaro shartnomalar va tashqi aloqalarni rivojlantirish boshqarmasi boshligʻiga beriladi”; g) quyidagi mazmundagi 41-band bilan toʻldirilsin: “41. 3, 2 va 1-darajali adliya maslahatchisi, shuningdek, 3, 2 va 1-darajali yurist martaba darajalari “Oʻzbekiston Respublikasi adliya vaziri tomonidan: a) Oʻzbekiston Respublikasi Prezidenti devonining tegishli tarkibiy tuzilmasi rahbarining tavsiyanomasiga koʻra Oʻzbekiston Respublikasi adliya organlari va muassasalaridan ishga oʻtgan Oʻzbekiston Respublikasi Prezidenti devonining boshqaruv xodimlariga; b) Oʻzbekiston Respublikasi Prezidenti devonining tegishli tarkibiy tuzilmasi rahbarining tavsiyanomasiga koʻra Oʻzbekiston Respublikasi Prezidenti devonining; Oʻzbekiston Respublikasi Oliy Majlisi Qonunchilik palatasi va Senati devoni rahbarining tavsiyanomasiga koʻra Oʻzbekiston Respublikasi Oliy Majlisi Qonunchilik palatasi va Senatining; Oʻzbekiston Respublikasi Vazirlar Mahkamasi apparati boshqaruvchisining tavsiyanomasiga koʻra Oʻzbekiston Respublikasi Vazirlar Mahkamasining; respublika darajasidagi davlat organlari va tashkilotlari rahbarlarining tavsiyanomalariga koʻra, shuningdek oʻz tashabbusi bilan Oʻzbekiston Respublikasi davlat organlari va tashkilotlarining yuridik xizmati rahbarlari va xodimlariga; v) Oʻzbekiston Respublikasi Vazirlar Mahkamasi apparati boshqaruvchisining tavsiyanomasiga koʻra Oʻzbekiston Respublikasi Vazirlar Mahkamasi apparati boshqaruvchisining huquqiy ekspertiza masalalari boʻyicha oʻrinbosariga va uning apparati yetakchi mutaxassisiga beriladi”; d) 5-band quyidagi mazmundagi xatboshi bilan toʻldirilsin: “2 va 3-darajali davlat adliya maslahatchisi martabalarida boʻlish muddati belgilanmaydi”; e) 11-band quyidagi tahrirda bayon etilsin: “11. Martaba darajasidan mahrum qilish yoki uni pasaytirish martaba darajasi berish huquqiga ega boʻlgan tegishli mansabdor shaxslar tomonidan amalga oshiriladi”.